André Thevet

André Thevet of André Theuvet (Angoulême, 1516 - Parys, 23 novimber 1590) wie in Frânske Fransiskaanske preester, ûntdekkingsreizger, geograaf en skriuwer dy 't yn de 16e iuw nei it Heine Easten en Súd-Amearika reizge. Syn wichtichste boek wie Les Singularitez de la France antarctique, dêr't er in tal ferskate boarnen en syn eigen ûnderfinings yn gearfoege ta wat in ferslach út de earste hân wêze soe fan syn ûnderfiningen yn France Antarctique, in Frânske delsetting yn de buert fan Rio de Janeiro.
Linnaeus neamde it geslacht Thevetia fan de Apocynaceae-famylje nei him.

 Libben 
Thevet waard berne yn Angoulême yn it súdwesten fan Frankryk. Doe't er tsien jier wie kaam er yn it kleaster fan de Fransiskanen fan Angoulême. Hy besocht Italië op itselde stuit as natuerûndersiker Guillaume Rondelet. Yn 1549, tanksij de stipe fan Jan, kardinaal fan Lotharingen, begûn er oan in wiidweidige ûntdekkingsreis nei Azië, Grikelân, Rhodos, Jean-Pierre Thiollet, Bodream ou rêve de Bodrum, Anagramme Editions, 2010, s. 94.  Palestina en Egypte. Hy beselskippe de Frânske ambassadeur Gabriel de Luetz nei Istanbul.

Suver fuortendaliks nei dy ekspedysje waard er kapelaan fan de float fan Nicolas Durand de Villegaignon, dy 't fan doel wie om in Frânske koloanje te stichtsjen yn de buert fan wat no Rio de Janeiro, Brazilië, is. Thevet kaam dêr op 10 novimber 1555 oan, mar bleau fanwegen sykte mar sa 'n 10 wiken yn de koloanje foardat er weromgie nei Frankryk fanwegen. Hy waard aalmoezenier fan Catherine de Médici en kaam letter yn tsjinst fan de kening.

Thevet stoar yn Parys op 23 novimber 1590. Trudel, Marcel (2019). Dictionary of Canadian Biography. Universiteit fan Toronto. 

 Wurk 
 1554 Cosmographie de Levant. Lyon : Ian de Tournes et Guil. Gazeau, 
 1557/8 Les singularitez de la France Antarctique
 1575 La Cosmographie Universelle d'Andre Thevet Cosmographe dv Roy. Illvstree de diverses figvres des choses plvs remarqvables veves par l'auteur, & incogneues de noz anciens & modernes, Paris, Pierre l'Huilier. 
 1584 Vrais pourtraits et vies des hommes illustres
 MS: Grand Insulaire, 
 MS  Histoire de deux voyages

Kategory:Frânsk ûntdekkingsreizger
Kategory:Frânsk kristlik geastlike
Kategory:Frânsk geograaf
Kategory:Frânsk publisist
Kategory:Persoan berne yn 1516
Kategory:Persoan stoarn yn 1590